Iḍrisen-agi i nefren, nufa-d deg-sen aṭas n wugur acku yewɛer usismel1-nsen. Imi ulac tabadut iferẓen ara d-yessegzin dacu i d tasekla n ugrud, nufa-d aɛewwiq deg yfran n wammud n tmecṭuṭaḥ. Tizlit «Ttuha n Malika Dumran», i imalen aṭas γer tlisa n tewsit n userqes. D tamedyazt i ugrud, maci d netta i tt-id-yetturaren. Anect-a yerza ula d tizlit i tecna Mayless. Snat-agi n tezlatin d allus akked usetrer n wayen yellan yakan deg tmedyazt tamensayt, ladγa deg tewsit n userqes.